«Туған жер» жобасы аясында қандай шаралар атқарылды?
"«Туған жер» жобасы аясында қандай шаралар атқарылды?" | "https://abai.kz/post/74759"
TITLE: «Туған жер» жобасы аясында қандай шаралар атқарылды?
URL: https://abai.kz/post/74759
META: "«Туған жер» жобасы аясында қандай шаралар атқарылды?" | "https://abai.kz/post/74759"
DATE: 13.08.2018
AUTHOR(s): Abai.kz
TOTAL WORDS: 847
TEXT: «Туған жер» жобасы жүзеге асырылған уақыттан бері 17 мектеп, 62 балабақша, 36 мәдениет нысаны, 23 денсаулық сақтау нысаны, 169 спорт нысаны, 32 балаларға арналған алаң салынды және 59 мектеп, 26 балабақша, 51 мәдениет нысаны, 43 спорт нысаны, 15 денсаулық сақтау нысаны қалпына келтірілді, деп хабарлайды Baq.kz агенттігі. 2018 жылдың І жартыжылдығында меценаттардың арқасында 43 нысан бой көтеріп, 1 нысан жаңғыртылды. Республика бойынша жаңа инфрақұрылымдық нысандар іске қосылып, олардың жұмыс істеп тұрғандары жаңғырылды. Ақмола облысында меценаттардың есебінен жас мамандарға арналған 2 үй салынып, 32 пәтерлі үш тұрғын үй, 3 мектепке дейінгі мекеме және 10 мектеп, 2 денсаулық сақтау нысаны жаңғыртылды және қалпына келтірілді, 2 ауылдық округ үшін жедел жәрдем автомобильдері сатып алынды, 5 мәдениет нысаны мен 9 спорт нысанына жөндеу жұмыстары жүргізілді. Сонымен қатар, Қорғалжын мемлекеттік қорығының аумағында орнитология орталығы құрылды. Ақтөбе облысында неке қию сарайы, «Аналарға тағзым» атты Қазақстандағы тұңғыш рухани-адамгершілікке тәрбиелеу орталығы, Балаларға арналған шығармашылық академиясы, «Жұбановтар әлемі» өнер орталығы, Ойыл аулындағы «Мейірім» әлеуметтік үйі, 1 200 орынға арналған ерекше концерт залы бар СНПС-Ақтөбемұнайгаз компаниясынан өнер орталығы, Ақтөбе қаласындағы хоккей спорт-жаттықтыру кешені және облыс бойынша тағы басқа 11 спорттық нысан, жыл бойы жұмыс жасайтын балалар лагері, жазғы аквапарк, 4 балабақша, дәрігерлік пункт және 6 мәдени нысан пайдалануға берілді. Сондай-ақ, меценаттардың қаражаты есебінен Ақтөбе қаласындағы облыстық тарихи-өлкетану музейінің құрылысы басталды. Жергілікті кәсіпкерлердің қолдауымен өңірдегі бірқатар мектеп, ауыл клубары және басқа да әлеуметтік нысандарда күрделі жөндеу жұмыстары жүргізілді және әлеуметтік әлсіз топтарға жататын азаматтарға түрлі мереке кезінде әлеуметтік көмек көрсетті. Алматы облысында «Рухани жаңғыру» мамандандырылған орталығының ғимараты, Тұңғыш Президенттің тарихи-мәдени орталығы, «Батыр бабалар» музейі, халықтың әлеуметтік әлсіз тобына арналған 37 үй, жылыжай кешені, 3 балабақша (120, 100 және 65 орынға арналған), түрлі спорттық және білім беру нысаны мен ауан деңгейіндегі жолдар салынды. Сонымен қатар, Еңбекші ауданында қосымша білім беру орталығының құрылысы жүргізіліп жатыр. Сондай-ақ, Айтөбе ауылдық округінде мектеп құрылысы жүргізілуде. Атырау облысында 6 балабақша, 4 балаларға арналған спорт алаңы салынып, пайдалануға берілді, мәдениет және ардагерлер үйлері, «Атамекен» мен «Жеңіс» парктері, «Ырысты» спорт кешені және тағы басқа нысандар ашылды. «Адай-Ата» тарихи мазарлар кешеніне көлік жолы төселді. Шығыс Қазақстан облысынды оңалту орталығының, Өскеменде «Нұрлы жол» демалыс паркінің, 3 спорттық модульдің құрылысы қамтамасыз етілді, жалпы саны 14 балабақша салынды және қалпына келтірілді, 2 денсаулық сақтау мекемесі қажетті керек-жарақпен жабдықталды. «Менің мектебім» жобасы аясында меценаттар Назарбаев зияткерлік мектебі стандарты бойынша 277 толық жинақты мектеп жасақталып жатыр. Сонымен қатар, Семей қаласында жалпы аумағы 5 мың шаршы метрді құрайтын «№1 Восток стадионы» салынды. Оның ішінде, FIFA стандарты бойынша өлшемдерді сақтай отырып, жасанды көгалы бар футбол алаңы, шеңбер бойынша 450 метрлік жүгіру жолы бар. Жамбыл облысында аз қамтылған отбасыларға арналған 9 үй, 7 спорт алаңы салынды және пайдалануға берілді, аудандық маңызы бар жолдардың жекелеген учаскелерінде жөндеу жұмыстары жүргізілді. Сондай-ақ, әлеуметтік аз қамтылған отбасылардың балалары тегін жатып оқитын Балалар интернаты салынды және алдағы уақытта Тараз мемлекеттік педагогикалық университетіне берілетін музей ғимаратының құрылысы жүргізіліп жатыр. Батыс Қазақстан облысында «Рухани жаңғыру» музейі, 13 балалар алаңы, 16 спорт нысаны, ауыл клубы, фельдшерлік пункт, балабақша, Шыңғырлау өзені арқылы өтетін көпір салынды және демалыс саябағына қалпына келтіру жұмыстары жүргізілді. Меценаттар қаражаты есебінен Ақсуат аулының орталық жолының жөндеу жұмыстары және Жанғала ауданының Бөрік аулында ауыл клубы салынды, сондай-ақ, Махамбет аулындағы спорт стадионы мен БҚО-ның бірқатар елді мекеніндегі басқа да 25 спорт нысандарының құрылысы қамтамасыз етілді. Қарағанды облысында «Туған жер» аула клубы бар спорт кешені салынды, 5 балабақша аумағы абаттандырылды, 5 тұрғын үйдің алдыңғы беті жөнделіп, жас туристер станциясы салынды, жабдықтарды ауыстыру және дәрігерлік құрамға қосымша төлемдерді қаржыландырумен ауруханаға жөндеу жұмыстары жүргізілді. Қостанай облысында 100-ден аса білім беру, денсаулық сақтау, мәдениет және спорт мекемелеріне жөндеу жүргізілді, 61 әдеуметтік нысанның материалдық-техникалық базасы жақсартылды, 18 балалар және спорт алаңдары құрылды, өлкетану музейі ашылды. Облыстың 8 ауданындағы мектептерде цифрлық технологиялар кабинеті ашылды. Қызылорда облысында дәрігерлік пункт, жылыжай кешені, Қызылорда облысында заманауи рухани жаңару орталығы, «Аналар аллеясы», «Ардагерлер аллеясы», «Тағзым» алаңы салынды. «Мектебіме тағзым» акциясы аясында облыстағы 60 мектепте 44 млн теңгеге спорт алаңдары салынып, кабинеттер жасақталды. Маңғыстау облысында Жаңаөзен қаласында гемодиалезді орталық, 500 орынға арналған аз қамтылған отбасыларға арналған жатақхана, сондай-ақ, демалыс паркі және басқа да спорт нысандары ашылды. Павлодар облысында студенттер жатақханасы, балабақша салынып, 17 ауыл клубына жөндеу жұмыстары жүргізілді, ірі мультимедиялық-музейі кешені, 1200 орынға арналған концерт холл, жеңіл атлетикалық және футбол манежі, мұз аренасы, 50 метрлік жүзу бассейні және олимпиадалық резервті дайындау орталығының құрылысы жүргізіліп жатыр. Солтүстік Қазақстан облысында бірқатар нысандардың құрылысы мен жаңғыртуы қамтамасыз етілді: білім беру саласында 30 жоба, мәдениет саласында 12 жоба, әлеуметтік көмек саласында 5 жоба, спорт саласында 9 жоба, денсаулық сақтау саласында 4 жоба. Оңтүстік Қазақстан облысында Шымкент қаласында рухани даму орталығы ашылып, Кентау қаласында және Қазығұрт ауданында балабақша құрылысы жүргізілуде, Халықаралық теннис орталығы, бокс залы ашылды. «Ажарлы үй – ырысты», «Табиғат – тіршілік нәрі» жобалары іске қосылып, аудандар мен қалаларда өткізілген «Тал күні» акциясы аясында 12 мың адамның қатысуымен 47,5 мың көшет және түрлі ағаш отырғызылды. Алматы қаласында емхана, мектеп-гимназия, 4 балабақша, жеңіл атлетика стадионы, балаларға арналған спорт және велосипед алаңдары ашылды, 4+ көппәтерлі тұрғын үйдің алдыңғы аумағына жөндеу жүргізілді, 3 саябақ жаңғыртылып, Боралдай сақ қорғаны паркінің аумағында сақ дәуірінің қалпына келтірілген ғимараты ашылды, 2 мектеп салынып, пайдалануға берілді. Астана қаласында заманауи экомешіт салынды, «Астана триатлон паркі», «Нұрал» спорт мектебі және мектептегі жабық футбол алыңының құрылысы жүргізілді. Abai.kz
